Rozsudok Všeobecného súdu z 10. júla 2024 – Boshab/Rada
(vec T-89/23)1
(„Spoločná zahraničná a bezpečnostná politika – Reštriktívne opatrenia s ohľadom na situáciu v Konžskej demokratickej republike – Zmrazenie finančných prostriedkov – Obmedzenie vstupu na územie členských štátov – Ponechanie mena žalobcu na zoznamoch dotknutých osôb – Dôkaz o dôvodnosti ponechania na zoznamoch – Nesprávne posúdenie – Zmena skutkových a právnych okolností, ktoré viedli k prijatiu a zachovaniu reštriktívnych opatrení“)
Jazyk konania: francúzština
Účastníci konania
Žalobca: Évariste Boshab (Kinshasa, Konžská demokratická republika) (v zastúpení: T. Bontinck, P. De Wolf a A. Guillerme, avocats)
Žalovaná: Rada Európskej únie (v zastúpení: M.-C. Cadilhac a S. Lejeune, splnomocnení zástupcovia)
Predmet veci
Žalobca sa svojou žalobou podanou na základe článku 263 ZFEÚ v podstate domáha zrušenia jednak rozhodnutia Rady (SZBP) 2022/2412 z 8. decembra 2022, ktorým sa mení rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike (Ú. v. EÚ L 317, 2022, s. 122) a vykonávacieho nariadenie Rady (EÚ) 2022/2401 z 8. decembra 2022, ktorým sa vykonáva článok 9 nariadenia (ES) č. 1183/2005 o reštriktívnych opatreniach s ohľadom na situáciu v Konžskej demokratickej republike (Ú. v. EÚ L 317, 2022, s. 32) a jednak rozhodnutia Rady (SZBP) 2023/2768 z 8. decembra 2023, ktorým sa mení rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike (Ú. v. EÚ L, 2023/2768) a vykonávacieho nariadenia Rady (EÚ) 2023/2771 z 8. decembra 2023, ktorým sa vykonáva článok 9 nariadenia (ES) č. 1183/2005 o reštriktívnych opatreniach s ohľadom na situáciu v Konžskej demokratickej republike (Ú. v. EÚ L, 2023/2771) v rozsahu, v akom sa ho tieto akty týkajú
Výrok rozsudku
Rozhodnutie Rady (SZBP) 2022/2412 z 8. decembra 2022, ktorým sa mení rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike, vykonávacie nariadenie Rady (EÚ) 2022/2401 z 8. decembra 2022, ktorým sa vykonáva článok 9 nariadenia (ES) č. 1183/2005 o reštriktívnych opatreniach s ohľadom na situáciu v Konžskej demokratickej republike, rozhodnutie Rady (SZBP) 2023/2768 z 8. decembra 2023, ktorým sa mení rozhodnutie 2010/788/SZBP o reštriktívnych opatreniach s ohľadom na situáciu v Konžskej demokratickej republike a vykonávacie nariadenie Rady (EÚ) 2023/2771 z 8. decembra 2023, ktorým sa vykonáva článok 9 nariadenia (ES) č. 1183/2005 o reštriktívnych opatreniach s ohľadom na situáciu v Konžskej demokratickej republike sa zrušujú v rozsahu, v akom sa tieto akty týkajú pána Évaristu Boshaba.
Účinky rozhodnutí 2022/2412 a 2023/2768 sa voči pánovi Boshabovi zachovajú do uplynutia lehoty na podanie odvolania stanovenej v článku 56 prvom odseku Štatútu Súdneho dvora Európskej únie, alebo, ak sa odvolanie podá v tejto lehote, do zamietnutia odvolania.
Rada Európskej únie je povinná nahradiť trovy konania.
____________
1 Ú. v. EÚ C 127, 11.4.2023.